Eesti filosoofia aastakonverents

Eesti filosoofia aastakonverents on Eesti akadeemiliste filosoofide iga-aastane konverents, mis toimub alates 2005. aastast.

Esimene aastakonverents toimus Tartu Ülikooli filosoofia osakonna ja Tartu Ülikooli eetikakeskuse eestvedamisel 2005. aasta 26.–28. mail. Konverentsi teemaks oli "Filosoofia võimus ja võimutus" ning selle programmi kuulusid plenaarettekanded, temaatilised ettekandesektsioonid, ümarlauad ning näitus eestikeelsest filosoofiakirjandusest.

Eesti filosoofia aastakonverentsil on traditsiooniliselt osalenud Tallinna ja Tartu ülikoolide õppejõud, kraadiõppurid ja tudengid ning külalisesinejad välisülikoolidest, konverentsi üks taotlusi oli esialgu Tallinna ja Tartu filosoofiliste ringkondade läbikäimise tihendamine. Konverentsi on seni korraldanud Tartu Ülikooli filosoofia osakond/Tartu Ülikooli eetikakeskus, Tallinna Ülikooli Eesti Humanitaarinstituut ja Tallinna Tehnikaülikooli filosoofia õppetool. 

Järgmine Eesti filosoofia aastakonverents toimub 30.–31. augustil 2019 Tallinna Tehnikaülikoolis. Konverentsi üldteema on "Digiühiskond: filosoofilised perspektiivid".

Toimunud konverentsid
 2005 – Tartu Ülikooli filosoofia osakond/eetikakeskus – "Filosoofia võimus ja võimutus" (27.–28. mai, Tartu)
 2006 – Tallinna Ülikooli Eesti Humanitaarinstituut (19.–20. mai, Tallinn)
 2007 – Tallinna Tehnikaülikooli filosoofia õppetool (15.–16. juuni, Tallinn)
 2008 – Tartu Ülikooli filosoofia ja semiootika instituut/eetikakeskus – "Eesti filosoofia juured, võrsed ja õied" (5.–7. juuni, Tartu)
 2009 – Tallinna Ülikooli Eesti Humanitaarinstituut – "Eesti filosoofia läheb Tuksi" (22.–24. mai, Tuksi)
 2010 – Tallinna Tehnikaülikool (15.–16. mai, Tallinn)
 2011 – Tartu Ülikool – "Tõe, teadmise, normide ja väärtuste paljusus" (29. august – 1. september, Tartu)
 2012 – Tallinna Ülikooli Eesti Humanitaarinstituut (26.–27. oktoober 2012, Tallinn)
 2013 – Tallinna Tehnikaülikool – "Filosoofia interdistsiplinaarsetes kontekstides" (13.–14. detsember 2013, Tallinn)
 2014 – Tartu Ülikool – "Lahkarvamused" (25.–27. september 2014, Tartu)
 2015 – Tallinna Ülikool – "Filosoofilised maastikud" (8.–9. mai 2015, Tallinn)
 2016 – Tallinna Tehnikaülikool – "Teadus, tehnoloogia ja ühiskond: filosoofilised perspektiivid" (3.–4. juuni 2016, Tallinn)
 2017 – Tartu Ülikool – "Faktid, vaidlused ja argumendid "tõejärgsuse" ajastul" (11.–13. mai 2017, Kääriku)
 2018 – Tallinna Ülikool – "Filosoofia kasu ja kasutus" (5.–6. oktoober 2018, Tallinn)

Vaata ka
 Eesti filosoofia

Märkused

Välislingid
 Eesti filosoofia XI aastakonverents 2015, ajakava (PDF)
 Eesti filosoofia XI aastakonverentsi teesid
 Eesti filosoofia VII aastakonverents 2011
 Eesti filosoofia VI aastakonverents 2010
 Eesti filosoofia V aastakonverents 2009 (katkine link)
 Eesti filosoofia IV aastakonverents 2008
 Eesti filosoofia III aastakonverents 2007
 Eesti filosoofia II aastakonverents 2006 (EHI pressiteade)
 Eesti filosoofia I aastakonverents 2005 (TÜ pressiteade)

Eesti konverentsid
Eesti filosoofia